經數: 一八三○

經名: 成唯識論述記卷第四本

頁數: 三五一

上	欄

□心若凡若聖. 皆不爲說. 應不名□心不

作唯識觀三性觀等唯此所除. 佛不爲說

令其證入. 非不除者亦不爲說由此應

知. 攝論總說凡夫二乘. 理未定故. 有前

過故

卽解於上一句頌訖. 次下解第二句

論. 是一切法眞實種子述曰. 正出現行此

識之體. 種是因故. 卽上四字

論. 緣擊便生至猶如暴流述曰. 此卽正出

識之功能. □顯於喩. 正生論文. □無間斷

猶如暴流

第二句訖. 次下第三第四句合解且解第

三句中凡愚二字. 卽取第四句中恐彼起分

別過. □向上取我世尊不爲開演

論. 凡卽無性愚卽趣寂述曰. 卽前所除

論. 恐彼於此至不爲開演述曰. 若起分別

我法二執. 凡墮惡趣. 愚障聖道. 凡無聖道

故. 愚聖可生故. 故各偏義說. 恐有此過故.

我世尊不爲開演. 然不爲說. 凡愚第七識.

□緣第八執爲我法二見亦生. 何故不爲

凡愚等說. 此卽南印度羅羅國正量部僧名

般若[&FFFF]#多. 此名惠藏. 安惠之學徒. 三代帝王

師. 造七百頌誹謗大乘. 論中作如此說. 是

佛說者何故相違. 撥大乘理爲非善說. 此

不達義. 謂不爲說. 其第七識但生俱生我

見. 不生惡趣未障聖道. 若爲說時. 便增

煩惱所知分別我法二見. 第六者起障生

聖道. 便生惡趣故不爲說. 何1開第七俱我

見也. 此唯有覆. 彼不善故. 前爲說別. 而汝

中	欄

不知俱生分別二惑過失. 妄爲此難. 此卽

大師於暇惡見中有此分別. 西方師等咸皆

宗仰. 後戒日王三度往喚般若毬多. 欲令

共我大師論議. 辭不肯來. 一度辭不能乘

馬. 一度辭輿熱. 復將母象往迎. 卽辭年

老. 遙歎大師深生敬伏. 但以智窮海性. 學

盡玄源. 故所出言千古模範. 然觀凡愚俱

愚法故. 故不爲說. 若不愚法雖決定性亦

爲說之. 然2後有難. 如外道等雖爲不說

有阿陀那. 亦有分別我法障生. 此何不爲

說者. 不然彼妄計我比淪惡趣.  冀其修無

我而得斷除. 今更爲說返增重病. 彼便執

爲實體別有. 分別我法深增惡趣. 故不爲

說. 雖有種姓可聞信解. 根未熟故亦不爲

說. 如一乘法信根若熟卽便爲說. 此中約全

五姓作論. 非約少分故不說言. 雖有種

姓根未熟者生誹謗故. 不爲他說深細等

義

論. 唯第八識有如是相述曰. 第三總結

次下第四頌. 卽第三經

論. 入楞伽經亦作是說述曰. 楞伽是師子

國山名也. 言入昔佛入於彼爲彼王神說

法故復言入. 卽十卷楞迦第二卷中佛答頌.

四卷楞迦第一卷中頌. 譬如巨海浪. 斯由猛

風起. 洪波鼓冥3豁. 無有斷絶時. 藏識海

然. 境界風所動. 種種諸識浪. 騰踊而轉

生. 然彼經頌與此稍別. 彼言楞迦言不正也

論. 如海遇風緣至現前作用轉述曰. 頌言

別者理准可知. 無□別解. 但此頌中法喩相

下	欄

屬. 隨文可悉然境等風所擊之中. 此第八

識自境不熏成種. 不能擊發藏識. 是七識

境. 相分熏種也. 復言等者. 謂非但所緣緣

擊發. 亦爲增上七識見分種子因緣. 前等無

間等. 之所擊故. 或自境界雖非能熏. 爲須

受用故. 亦說本識生. 故言境等. 此是親所

擊發. 如自等無間雖不熏種亦擊生故. 故

法中言□起諸識浪. 卽喩中言無有間斷時.

亦是□義. 現前作用轉者. 謂生七識等功

能. 是現前作用

論. 眼等諸識至第八識性述曰. 此總結成

識有用也. 眼等轉識無如海等. 文易可知

論. 此等無量至此第八識述曰. 大乘經者.

如顯揚第一所引經. 云無明覆愛結繫愚夫

感得有識之身等. 又如五種子. 乃至名有

取識等皆是所等

上來總引大乘經爲證訖. 下外人以經爲

不定. 不許爲至敎故. 自下分以比量成

大乘是佛語. 第二引莊嚴論成立是佛語

論. 諸大乘經至至敎量攝述曰. 說至敎

者. 言忠於理眞實敎也. 故諸論等無不定

失. 若成佛語卽初四因加契經攝字. 不爾

四因皆有不定. 六足等論. 雖順無我等. 非

佛語故. 量中有五因. 兩句爲一因. 及未後

樂大乘者許能顯示無顚倒理契經攝故. 爲

第五也. 初言諸大乘經. 末言至敎量攝是

宗也. 中間是因. 如增一等喩. 然初四因有隨

一過. 彼不許此順無我等故又若以契

經爲至敎有不定過. 大乘等諸論. 皆順無

經數: 一八三○

經名: 成唯識論述記卷第四本

頁數: 三五二

上	欄

我. 違數取趣. 豈卽至敎量所攝也. 以爲不

定. 彼非至敎故. 1唯第五因有所簡別. 自

許能顯示無顚倒理契經攝故. 簡他不極

成然自亦許增一等至敎量故. 前四種因

皆以末後因成立得爲因. 因旣成已. 卽總

及別有十比量. 前四因爲宗有四. 皆以許

能顯示等爲因. 又以諸大乘經至敎量攝

爲宗. 兩對爲一因. 各加樂大乘者許契經

攝故字. 因旣有五. 合前爲九. 又總以中間

四對爲宗. 唯取許能顯示爲因. 且略而言

故有十種. 若二三合等隨義應知然攝大

乘說. 諸大乘經皆是佛語. 一切不違補特

伽羅無我性故. 如增一者此對小乘有

隨一過. 設許不違補特伽羅無我. 便共許

發智等爲不定. 彼亦不違人無我諸師於

此未能了達. 然有大名居士. 德重智高. 芳

振一時. 英流八表. 時人不敢斥其尊德. 號

曰抱跋迦此云食邑. 以其學業有餘理當

食邑. 卽是勝軍論師. 四十餘年成立一量

云. 諸大乘經皆是佛說. 宗也. 兩俱極成非諸

佛語所不攝故. 因也. 如增一等阿□摩經.

喩也. 注在唯識決擇釋中. 時世久行我師

至彼而難之曰. 此亦不然. 且發智論亦極

成非佛語所不攝. 彼宗自許眞是佛語. 雖

聖者集本是佛說. 亦外道等及汝大乘者. 兩

俱極成非佛語所不攝. 非如增一等. 若以

發智爲宗. 因犯兩俱不成. 宗犯違敎失. 不

以爲宗. 故知此因有自不定. 爲如發智. 兩

俱極成非佛語所不攝故. 汝大乘敎如自所

中	欄

許發智非佛語耶. 爲如增一等. 兩俱極成

非佛語所不攝故. 大乘是佛語耶. 若直言

爲如發智極成非佛語不攝. 小乘卽違自

宗. 自許是佛語故. 故今應言爲如汝自許

發智. 極成非佛語不攝. 彼大乘非佛語耶.

以不定中有自有他. 及兩俱過. 此犯自失.

由此理故遂正彼云. 自許極成非佛語所不

攝故簡彼六足等非自許故. 卽無前失

論. 又聖慈氏至眞是佛說述曰. 自下第二

引莊嚴論爲證. 然顯揚論第二十卷有十

因證大乘是佛說. 大勝. 與此七因有少不

同. 一一如彼論. 此中對引. 然莊嚴論頌文彌

勤所說. 長行釋者世親所爲. 舊人不知. 總

謂天親作謬也. 梵言梅□利耶. 此□言慈

氏. 梅□羅曳尼. 此聲轉之異. 2婆羅門十八

姓中慈爲一姓. 氏謂氏族. 曾當皆生此種

姓家故以爲號. 今莊嚴論說有八因. 依勘

梵本但有七種. 此中第五有無有因. 彼別

離之故爲八種. 本合爲一. 長行有七故字.

皆是彼文. 餘文□是此說

論. 一先不記故至先預記別述曰. 謂小乘

者說. 大乘經是壞正法者之所說故若爾

何故世尊不預記別. 如當有可怖事. 皆先

記別故. 如分十八部滅正法等. 莊嚴論言.

一不記故. 無先字也. 顯揚同此. 應立量

云. 諸大乘經若是壞正法者說. 佛先應記.

宗也. 汝說自法內廣壞正法者所起等故.

因也. 如正法滅事等. 喩也餘可怖事. 謂正

法滅經說. 瞻波羅國3國城邑. 有諸比丘滅

下	欄

我正法. 可怖等事. 又分十八部等此中

應有不定過難. 諸小乘外道後造諸論. 雖

佛不記亦壞正法者說故. 外道非自法內.

小乘非廣壞法者所說. 無不定失又諸

大乘經. 定非自法內廣壞正法者說. 佛先

不明記故. 如增一等. 如小乘者造謗大乘

論. 佛雖不記. 非廣壞正法者說. 如疥癬

故此下和上暇惡見等一一皆有七個比

量. 彼論中廣說. 諸小乘人云佛無功用捨故

不說. 謂佛不作意觀. 不記後有大乘者.

於彼復言. 佛有三因何故不記. 一無功用

智□起現在前. 卽惠天眼所見. 二□作正

勤守護正法. 三知未來智無有障□. 如

餘可怖事. 何故不預記. 彼論雖無文傳小

乘難. 佛亦記已. 如經說言師子中□自食

其肉. 卽住法內自說大乘4或亂正法. 豈

非師子之□自食肉也. 今應難言. 世尊何

故不預分明顯記我滅度後有某甲比丘等

說壞正法名爲大乘. 初總說言自食其肉.

應立量云. 師子中□自食其肉敎. 非定授

我記. 不分明記故. 如記汝驢5披師子皮

敎等. 此義寧知非授汝記. 責謗大乘名爲

自食. 又汝非我. 我不非汝. 汝爲自食

論. 二本俱行故至獨非佛說述曰. 莊嚴論

言同行者. 同一時行也. 設許前難佛滅後

方造大乘. 何故與汝小乘之敎一時俱行

量云. 諸大乘經. 佛滅卽行. 許明無我理契

經攝故. 如增一等然成佛說諸大乘經

眞是佛說. 許佛滅後本來俱行故. 如增一

經數: 一八三○

經名: 成唯識論述記卷第四本

頁數: 三五三

上	欄

等又小乘經. 應非佛說. 與大乘經本俱

行故. 如汝許大乘經. 雖違大乘自宗. 以許

彼經是佛語故. 然義逼應爾爲相違過. 何

故大乘獨非佛語. 而小乘敎是佛語耶. 彼許

大乘一時俱有不須成立佛滅卽行

問若是佛語何故聲聞等不信樂不聞說

耶. 彼無廣解

論. 三非餘境故至非非佛說述曰. 莊嚴論

言不行故. 謂聲聞智不能行故. 大乘理敎

廣大甚深. 外道小乘思量不及故不爲說.

彼經論中曾所未說. 設爲彼說亦不信受.

根器小故. 非彼境故. 如阿陀那識中頌

應立量云. 大乘經. 是佛語. 許非餘外道等

境契經攝故. 如增一等不言契經攝. 卽

大乘論爲不定失. 又阿陀那識前已成有. 故

今爲量. 除彼識敎外諸大乘經. 皆是佛說.

許諸聲聞所不聞信契經攝故. 如阿陀那

識敎. 又彼論言. 有五因故. 彼忖度人不得

入大乘境. 一有依故. 智依敎生. 非證智

故. 二不定故. 有時有處有異智生故. 三緣

俗故. 忖度世諦不及第一義諦故. 四不

普故. 雖緣世諦但得少解不解一切故.

五退屈故. 諍論辨窮卽默然故. 大乘智無依

有證智. 乃至終無退屈. 故大乘經理非忖

度人境. 彼言忖度人. 卽聲聞外道

然彼復言. 前三因建立大乘雖是佛說. 然

今釋迦如來不說此法

論. 四應極成故至其理極成述曰. 若言大

乘是迦葉等餘佛語. 非釋迦語. 則極成許大

中	欄

乘是佛說. 今佛. 亦應說此大乘. 佛智等故.

如迦葉等佛. 何故乃言大乘非佛說□覆

自違. 彼文廣論問答. 又縱汝許是佛所說.

不是佛說. 皆有過失

論. 五有無有故至不可得故述曰. 莊嚴論

第五體. 第六非體二合爲一. 彼言有體者. 若

汝言餘佛有大乘體. 此佛無大乘體. 亦成

我義. 大乘無異. 體是一故非體者. 若汝

云此佛無大乘體. 卽聲聞乘亦無體. 若言

聲聞乘是佛說有體. 大乘不然無佛乘者.

有佛出世說聲聞乘者有大過故. 與此少

異. 此意亦以他佛有大乘體. 此佛無大乘

體. 誰出世說聲聞等意同前又此佛別

有大乘體. 卽是此敎所詮. 彼無此義. 又非

唯體. 若敎若理若行若事皆是. 故應總言. 敎

此何所攝. 大乘以何爲體. 彼智爲體有局

義故. 謂許有大乘敎等. 無問自他佛. 卽此

所說是. 離此所說大乘無故量云. 諸大乘

體等. 定以此敎而爲能詮. 許能顯彼深妙

理等故. 如增一等敎

論. 若無大乘至不應正理述曰. 若無大乘

體等. 聲聞乘敎亦應不有. 以無能詮佛敎

所詮佛行. 依誰成佛說聲聞乘. 佛應別有

乘敎. 三乘攝故. 或果別故. 或佛聲聞中隨一

攝故. 如餘二乘. 若言佛乘增一等是. 亦應

佛果卽聲聞等. 應佛卽聲聞. 許能詮敎是

一故. 如聲聞等. 又逼之言. 汝聲聞乘等. 亦

應非有. 三乘攝故. 如汝佛乘. 彼論廣中言.

若汝言有體者卽聲聞乘是大乘體. 以此乘

下	欄

得大菩提故. 有四因緣非以聲聞乘爲

大乘體一非全故. 聲聞唯自利不利他

故二非不違故. 有言自利法敎於他卽

是利他者. 不然. 雖以自利安他. 彼自心

涅槃. 不可以此得大菩提故

三非行故. 有言若久行聲聞乘行. 則得大

菩提者. 不然. 聲聞乘非大菩提方便故. 非

以久行非方便得大菩提. 如□牛角不

出乳故四非敎授故. 大乘敎授聲聞乘

無故. 聲聞乘不卽是大乘又五因故大乘

與聲聞乘相違. 一發心異. 二敎授異. 三方

便異. 皆爲自得涅槃故. 四住持異. 福智聚

少故. 五時節異. 1三生得解脫故. 大乘□

此. 故非卽聲聞乘

有言大乘依行無果非佛說者

論. 六能對治故至是佛所說述曰. 莊嚴論

云. 七能持勤修行時. 得無分別智. 對治一

切煩惱. 此卽三乘通所斷者. 若心佛者先

斷法執. 諸法分別執是違此智故. 學無相

法所治遣此. 顯揚意與此同量云大乘是

佛說. 許有對治眞無漏2道故. 如增一等

若有說言. 大乘非佛說. 說法空故者

論. 七義異文故至謂非佛語述曰. 大乘意

深. 不可隨文而取其義便生誹謗. 彼廣中

言. 若汝言佛語有三相. 入修多羅顯示毘

尼不違法空. 汝大乘一切法無自性而爲

敎授. 違此三理故非佛語今不違三相

故是佛語. 入自大乘修多羅故. 現自煩惱

毘尼故. 菩薩以分別爲煩惱. 廣大甚深卽

經數: 一八三○

經名: 成唯識論述記卷第四本

頁數: 三五四

上	欄

是菩薩法空. 不違此空得大菩提故量

云. 大乘是佛語. 許詮深理義異於文契經

攝故. 如殺害於父母等言. 彼阿含經中亦

以爲義異文故. 謂覺不1堅爲堅等. 貪愛

以爲2父等

論. 是故大乘眞是佛說述曰. 總結之也

論. 如莊嚴論至對治異文故述曰. 自引頌

中. 末後故字通爲上因. 然彼論第一卷第二

品說. 先略爲八因. 後廣爲細各各分別. 尋

之大精. 應言莊嚴大乘經論. 能莊嚴大乘

經故. 先云大乘莊嚴經論者非也. 無有大

乘莊嚴經故. 正引大乘不共許經. 及爲量

等廣成立已

論. 餘部經中至有別自性述曰. 下引共敎.

初總. 次別. 此卽總也. 卽引聲聞乘經以

*密. 意說此識. 如攝論第二

下別之中有四部別. 文卽爲四

論. 謂大衆部至有如是義述曰. 攝論亦同.

摩訶僧祇名大衆部. 釋此部等名如宗輪

記於此部中名根本識. 是諸識所依止

故. 非六轉識可名根本. 不能發起六轉

識故. 其喩可知阿□摩者. 此□爲敎. 展

轉傳說故名爲傳. 唯第八識有如是義. 結

喩可知

論. 上座部經至爲三有因述曰. 分別論者.

舊名分別說部. 今說假部. 說有分識. 體□

不斷. 周遍三界. 爲三有因. 其餘六識時間

斷故. 有不遍故. 故非有分世親攝論無

文. 雖無性釋有九心輪. 此是阿賴耶識. 九

中	欄

心者. 一有分. 二能引發. 三見. 四等尋心. 五

等觀徹. 立安立. 七勢用. 八3反緣. 九有分心.

餘如樞要說

論. 化地部說至名窮生死蘊述曰. 人中國

主化地理人. 捨位出家因爲部主名化

地部也. 謂無色界色無. 無4相天等心無. 不

相應行體無. 餘不可名窮生死蘊. 第八識

可然. 諸位皆有故. 無性釋云. 彼部有三蘊.

一一念蘊. 謂刹那生滅法. 二一期生蘊. 謂乃

至死□隨轉法. 根等法是. 三窮生死蘊. 乃

至金剛喩定□隨轉法. 於彼三類蘊以立

三名. 餘色心等如前已說. 是有間斷非窮

生死. 故唯第八是第三蘊. 世親無此解

論. 說一切有部至喜阿賴耶述曰. 於中有

三. 一□經. 二釋義. 三總結. 卽初文也

自下釋義文有其三. 一釋彼四名卽第八

識. 二謂生已下. 徵餘非此. 三異生有學下.

顯理起愛所著之處必阿賴耶. 此中所說卽

初文也四阿含經. 一名增一. 二名中. 三

名長. 四名雜. 明從一法增至百法名增

一. 不略不廣明義名中. 若明事義文廣

曰長. 雜雜明事名爲雜. 於增一中名阿

賴耶.

論. 謂阿賴耶識至立以四名述曰. 四名如

論是貪總別三世境故. 無性云. 愛是總句.

餘三現在過去未來如其次第三世別說.

此性□時極希願故由樂欣喜. 是故總名

阿賴耶也. 世親一解同前. 第二更解謂於

現在愛. 於過去樂. 由先樂故復於今世

下	欄

欣. 欣故於未來喜. 今但總言是貪總別三

世境故. 非但有前解亦無有後釋. 四體卽

貪無性解言是貪三世總別之境. 如前解

取世親後說是貪三世境. 是故不取總別

之言

論. 有情執爲至是眞愛著處述曰. 執爲內

我簡法我他我. 至金剛心□行不息故. 阿

賴耶識是眞愛著處

彼部計云. 執餘蘊等. 但是貪所著處卽名阿

賴耶故

論. 不應執餘五取蘊等述曰. 總標生下.

不應於餘五取蘊計. 但令於彼阿賴耶識

計

論. 謂生一向至受快樂故述曰. 自下第一

徵餘非此. 文有其七. 七種非是所愛著故

一向苦處. 卽三惡趣極苦之處. 世親說此

三處於彼有時樂生者. 是等流果. 今言總

非樂. 彼極苦故. 厭逆身心念我何時當

捨此命等此類此身心. 此衆同分卽是行

蘊. 總厭五蘊故

論. 五欲亦非至而愛我故述曰. 有言五欲

是此亦非眞. 謂若凡若聖離欲界已猶愛

我故. 如聞雷聲起怖畏故. 此不極成. 彼

許離欲無有我故. 此以理逼如聞聲怖

等. 彼攝論據共許有我者說. 故不說離欲

者有我

論. 樂受亦非至而愛我故述曰. 樂受是我.

非是苦捨. 不順己故. 不增悅故. 彼非眞

著處. 離處三靜慮染極厭樂受凡聖皆有

經數: 一八三○

經名: 成唯識論述記卷第四本

頁數: 三五五

上	欄

我故. 世親不解. 無性云. 貪俱樂受. 是樂及

貪總是著處. 樂爲貪增故. 此卽總緣. 或各別

緣. 是此著處. 別心緣故. 此中但有樂受無

貪. 卽有別緣者. 然無唯緣貪者

論. 身見亦非至猶生愛故述曰. 有計我見

是愛著處. 彼非眞處. 除無學者以無我故.

攝論不言除. 以極成有我非有學故. 凡夫

離欲少亦有故. 今理所逼述宗令有. 下識

中亦然. 餘有學凡夫信無我者. 若證若信.

雖於我見不著. 於內我猶愛故. 身見非

著處. 旣厭身見應不愛我

論. 轉識等非至而愛我故述曰. 轉識亦非.

除無學如前說. 餘有學異生心滅心者. 卽

無*相定及滅定等. 雖厭轉識而愛我故.

非想九品及餘有想定. 皆極成有我故. 言

識等者意兼心所. 卽是識受想蘊全行蘊少

分. 以上總取蘊別中樂受身見三. 攝論等

有. 然無五欲及下別遮五蘊. 此識等中若

1苦若捨皆是所著. 前唯言樂. 此中見取等

□是. 前唯言身見故

論. 色身亦非至而愛我故述曰. 卽是五根

扶根塵等. 離色染生無色. 猶由愛我故. 若

唯言五欲. 據在家者說. 此通出家外道. 卽

色蘊全

論. 不相應行至眞愛著處述曰. 無實體

故. 不應於無體法生愛著故. 不言無爲

者. 內道小乘不計爲著處. 彼非著處故. 外

道云我是著處我愛我. 已不應卽爲能所

著處. 此共小乘諍賴耶無遮愛著處. 此中

中	欄

除彼犢子部師. 彼下如前非著處破. 非

有爲無爲故上來總別破訖. 前第一是總

遮. 次三隨增計度遮. 下三別蘊遮. 故有

爾所

論. 異生有學至眞愛著處述曰. 此下第三

顯理起愛所著之處必第八識總結. 異生

有學起我愛時. 雖於餘蘊若總若別有計

不計起分別愛. 於此識中任運我愛決定

生起. 如童子等雖無分別此蘊彼蘊. 然必

愛我. 故唯此識是眞著處

論. 由是彼說至此阿賴耶識述曰. 此總結

也. 攝論文少別. □如彼抄

證第八識總有二分. 第一引經. 雖有自許

他許經別. 總是第一引明了經自下第二

引共許經文含隱者依經申理. 卽是理證.

然瑜伽顯揚對法八證. 未是擬宜. 攝論無

性世親三卷何以方類. 至下文中一一對

出盡不盡理引理證中有三. 初結前生

後以發論端. 三正引經申其理證. 三廣證

已後總結之

論. 已引聖敎當顯正理述曰. 卽初也

次依經附理一一別釋. 總爲十證. 總一頌

云. 持種異熟心. 趣生有受識. 生死緣依

食. 滅定心染淨證各有三. 第一引經無

此識而經義不成. 如此第一中謂契經說下

是. 第二別顯徵其義明違理不成. 如此中

云謂諸轉識在滅定等下是. 三總結歸本識

彰他義不成. 如此中末2後心卽是此第八

識是. 下多分一一有三隨文准解. 然八證

下	欄

中此但有五. 可具對明. 不解三者. 下自

當悉

論. 謂契經說至故名爲心述心. 第一引經.

不出經之題目. 但隨解釋雜染法者. 卽有

漏法. 善染皆是淸淨法者. 卽無漏法. 五蘊

□是. 或順解脫分等名淸淨. 順淸淨故. 分

位之中有淸淨. 無漏種故之所集起故名

心者. 或諸法種於此集起名心. 心是所集起

處故. 卽通有漏無漏所集起處. 或諸法種

子之所集起名心. 心是種諸所集起故. 如

善不善業爲異熟因. 無記種子爲因緣. 集

起現識. 果唯有漏不通無漏. 無漏不生此

識故. 無漏識者無漏集起. 此卽引經

論. 若無此識至不應有故述曰. 無第八識

如經持種心不應有故. 卽無此識理爽

前經. 隨諸部釋. 雖下自有簡. 然於此中. 總

□諸部釋此經. 下方次第別難. 謂諸部中經

部强勝. 故須先破

次第二段文

論. 謂諸轉識至有間斷故述曰. 自下第二

別顯徵其義明違理不成於中有五. 初

破經部於中有三. 一破五蘊受熏持

種. 二破識類. 三合破識及類前後相熏

初中有三. 一正破六識. 二破色不相應. 三

破心所初中又二. 先破違敎. 後破違

理違敎有二. 初破他. 後顯自. 譬喩部師

卽經部也如五十一對法等. 解種子義

中云. 又心相續長時間斷. 不應經3文流轉

不息者. 是以轉識間斷故. 不能持種受

經數: 一八三○

經名: 成唯識論述記卷第四本

頁數: 三五六

上	欄

熏. 夫堅性者可持種故. 識若不斷其種□

在. 識旣斷故種亦隨滅. 後法等起從何種

生. 有間斷故不能持種. 然彼但言滅定等

長時者不取餘法凡間斷者. 1共經部師

有五位故. 謂卽無心睡眠悶絶無想滅定

無想異熟. 其大乘中命終受生悶絶中攝故.

此等諸位轉識不行. 唯第八識相續不斷

此中以下諸識言者. 多分兼心所. 言王

取臣故. 或不取者下. 自別解心所法故

然此中下電光等喩. 一喩通三因. 謂六轉識

不能受熏. 有間斷故. 如電光等. 卽下說

云. 一非可熏習. 二不能持種. 三非染淨

種所集起心. 此皆是法. 以此一因通三

宗量. 此皆遮量. 設各自熏. 或互相熏. 皆此

中攝

論. 根境作意至易脫起故述曰. 經部六識

不俱時有. 破大衆部. 然彼無熏習義. 設破

熏習. 又以經部有熏習故. 設許俱時. 亦不

成熏. 此破經部設許六俱. 有熏習故. 是

義之本攝第二無性解云. 若六轉識定

俱有者. 不應所依所緣作意三種各別. 以

各別故無相應義. 此難俱時起識熏義

世親攝論云. 復有餘義. 謂行相亦別. 此不

成因. 第八六識根等許別行相亦異. 又無

同喩非極成因無性意謂根境等定別.

非定俱時故不成熏. 故此中言根境作

意. 卽三差別互相熏故量云. 眼等. 非可

爲耳等所熏. 根境作意三定各別故. 此無

同喩. 然以理責之. 令不得互相熏或

中	欄

如自他身六種轉識. 故論文云根境作意

類別起故. 不爾此言說之何用. 攝論唯有

此中一因前解設破經部六識俱時受熏.

今解但遮六識體非受熏. 以根境等三種

各別非必刹那刹那皆具足故. 非識□起

故無熏習. 不同無性前解雖本. 不作

此解自爲不定. 八識三別互相熏故. 又六與

八非一向異. 依之而起故許相應. 彼六不

然故無自失善等類別易脫起故者. 瑜伽

等種子中有四位. 一三性善等位. 互相望起.

二三界位. 謂下中妙界心互相望起. 三有

漏無漏位. 互相望起. 四世出世位. 互相望

起. 今以善爲首等取彼位. 故言善等類別

易脫起故. 宗如前量. 因云易脫起故. 喩如

電光等. 等取聲等

論. 如電光等不堅住故述曰. 此則同喩及

等三因不堅住故者. 因也如電光等. 喩

也

論. 非可熏習至所集起心述曰. 下三宗之

法. 因如前說三種之因. 或一一因皆成三

法. 或三種因各各別成. 如次逆次超間合

二. 准作可知. 若與根等類別爲因旣有同

喩. 卽言類別爲因亦成. 旣有四因. 此遮六

識非可熏義

論. 此識一類至所說心義述曰. 此顯正義.

成第八識是可熏識. 以一類故. 從初至終

無間斷故. 如□勝等. 等取衣等. 此非極成

喩. 亦非無間故. 然從生至滅一期無間少

同第八. 得以爲喩. 可言極成. 此中比量

下	欄

如文可知一類之因. 簡前善等類別之

因. □無間斷. 簡滅定等五位間斷堅住之

言. 簡不堅住. 以根境等不成量故. 此無

所遮或一類言. 義亦兼彼. 此中法闕. 但

有可熏略無持種. 以□勝非集起之心.

2三量成已方始成立所集起心. 故次論云

契當彼經所說心義. 此違經中但有二宗

法. 一者可熏. 二者契彼心義. 然以□勝可

爲熏習. 文但明擧. 遂義合云契當彼經所

說心義. 下違理中方言不許有持種心便

違正理擧第三宗. 然違經中亦得具三. 違

理亦爾. 各擧勝義. 互擧不足是文本意

論. 若不許有至亦違正理述曰. 第二違理.

若不許有此更違於理

上來依經申理難. 以下經外別生難

論. 謂諸所起至唐捐其功述曰. 下出別理.

起染淨法不熏成種. 所起唐捐. 空無果故.

唐之言虛. 捐之言棄也. 生死涅槃無由斷

得. 故無生死亦無涅槃

論. 染淨起時至執自然生述曰. 若現行起

無種子者. 同外道自然生. 唯以自然爲因

無餘因故. 下第十破中亦云無所熏故. 若

無自種則界地往還等. 諸染汚法無因而生

過然彼經部執色受熏持種. 如五十一

末□. 或雖不相應彼3計是假無體法. 大衆

有不相應. 然無4量習. 今□設遮. 亦有執

故

論. 色不相應至豈能持種述曰. 量云. 色不

相應. 理非染淨內法所熏. 亦不能持種. 此

經數: 一八三○

經名: 成唯識論述記卷第四本

頁數: 三五七

上	欄

中二宗. 因云. 非心性故. 喩云. 如聲光等

內法所熏. 簡□勝等色. 爲外法熏故. 此

中不取堅性爲法. 故知性不堅住. 非宗

之法. 卽是因也. 總配別配色不相應. 因宗

可解

論. 又彼離識至內種依止述曰. 此色不相

應. 不可說爲內種依止. 離識無實性故.

如龜毛等. 色體卽心故. 唯應心爲諸種依

止不相應假依心而立. 亦應實法爲種子

依. 前已數遮故不爲量. 但可言異

論. 轉識相應至亦不受熏述曰. 下第三遮

心所. 有八比量. 四因各成二宗法故隨其

所應量云. 此不能持種. 亦不受熏. 有

間斷故. 易脫起故. 如前諸識. 法在於後令

通前量又宗如前. 不自在故. 非心性

故. 如電光等此中但有前二因之喩. 前

已遮心是可熏已. 故得爲喩. 後二因喩略

而不論. 如前說故. 非六識是不自在等. 故

應別喩

論. 故持種心理應別有述曰. 此總結也. 然

無性次下有前念熏後念計. 上已破云不

俱有故無相應義. 如他我身前後之心不

能受熏. 總是經部義

此下第二破經部中遮識類受熏. 彼論據

計唯識前熏後. 此說1許識類亦然故前

後異也. 上總經部計熏. 設縱六識俱有. 除

第八識餘五取蘊□如前遮非持種等. 故

持種心理應別有. 卽第八識. 此等經部本計

然後有經部異師第二. 於中有二. 初□

中	欄

宗. 後正破

論. 有說六識至第八識性述曰. 此□彼宗.

是識轉變刹那卽滅. 識上假立一類不變.

無別前後. 識類是一. 故此可熏. 亦可持種.

識旣被遮. 故須計類. 因類旣成. 何勞第

八

論. 彼言無義述曰. 下破有四. 初論主非

論. 所以者何述曰. 次彼返詰也

論. 執類是實則同外道述曰. 第三別破中

有四. 一徵假實. 二徵何性. 三徵間斷. 四

徵類同初徵有二. 一實二假. 此徵實也

吠世史迦同異實故

論. 許類是假至內法實種述曰. 此徵假也.

類不能持內法實種. 許無實故. 無勝用

故. 如龜毛等. 此中二因. 一是假故. 二無勝

用故. 如甁衣等定不能持內法種子. 外

種可然. 麻衣是假許可持故. 本宗說類是

假. 今言實者是設遮也. 如攝論總有二種.

一識類. 識家之流. 二刹那類. 卽無常之流. 二

皆假法. 此假實徵

論. 又執識類何性所攝述曰. 次三性徵. 總

問何性

論. 若是善惡至猶如擇滅述曰. 此類. 應不

受熏. 汝許有記故. 如擇滅. 此中宗略. 若

難不持種. 便違宗失. 非自不許彼故

論. 若是無記至此類應斷述曰. 若唯無覆.

善惡心時此卽應斷此義意言. 許間斷故

如識自體事非可熏等. 前已破故

而彼若言善惡心時此類不斷性是無記.

下	欄

具堅無記義故可熏者. 今非之云

論. 非事善惡至別事性故述曰. 非識自體

事善惡性類成無記. 所以者何. 別類必同別

事性故. 非如衆同分是總類. 同異句等是

總類故. 彼與法自體事性異. 此是別法. 法

之別類唯在識上有不通餘故. 雖無同喩

以理徵之

彼言識法同分是無記識通三性. 此類可然

故可熏者

論. 又無心位至持種受熏述曰. 設縱類無

記. 異其善等心. 此不斷故故可熏者. 如五

位無心時此類定無. 是識類故. 如識間斷.

性非堅住. 故不可執持種受熏. 此二比量

義准前成. 攝論同也

論. 又阿羅漢至許便有失述曰. 第四徵類

同. 中有二. 初凡聖類同. 後根法類同. 此初

也聖異生心. 識類同故. 前成凡夫. 後成

阿羅漢. 或是異身2但類同者. 應互相熏. 諸

阿羅漢爲諸染熏. 異生應爲無漏法熏. 是

識類故. 如自異生自聖者等. 許便有失. 無

凡聖故

論. 又眼等根至識類受熏述曰. 下徵根

法謂眼等根及所餘法與眼等識. 一則根

同. 眼識等亦爲次第滅根故名意根故. 3亦

與餘法類同. 法義通故或信等餘法. 與

眼等根義同. 眼等根法. 與非根法法類同.

應互相熏. 然汝不許違自宗故義雖通

爾. 以彼本計識類受熏. 卽眼等根是識根

類. 或4所餘法是識法類. 應互相熏. 識之行

經數: 一八三○

經名: 成唯識論述記卷第四本

頁數: 三五八

上	欄

故. 然汝不許是此本意. 若以1根等與餘信

等爲根類同. 便令相熏. 失彼宗意此法

類同攝論亦無. 彼言或應意根成造色性.

與眼等根類同故. 第四2結云故不應執

識類受熏

論. 又六識身至必俱時故述曰. 第三破事

類雙熏計. 准世親. 前熏後不言類唯取識.

是譬喩部師. 無性亦然. □無類前熏後. 今

此設遮經部. 兼破譬喩師. 譬喩師是經部異

師. 卽日出論者. 是名經部. 此有三種. 一根

本卽鳩摩羅多. 二室利邏多. 造經部毘婆沙.

正理所言上座是. 三但名經部. 以根本師

造結□論廣說譬喩. 名譬喩師. 從所說爲

名也. 其實總是一種經部上來事類俱時

被破. 卽事及類前熏於後. 今破云. 前念事

類. 不熏次後念事類. 不俱有故. 如隔多

念. 隔多念者彼計不遠熏故得爲喩. 但

熏次後故. 設遮識熏類. 類熏識. 識熏識.

類熏類. 皆不成立. 故總遮云非互相熏. 能

熏所熏必俱時故者. 顯熏習義. 非是前後如

隔念故. 又此文外破前後心異性. 或後是善

惡類亦然. 如何前熏後. 後無記可爾

以前經部本計熏習. 設六識俱轉今次□

大衆部. 彼計唯有六轉識俱而無熏習. 設

有熏義

論. 執唯六識至能持種義述曰. 此旣別破

大衆六識俱轉. 故知初破但破經部. 縱成俱

轉難非受熏. 由前破經部同時六識受熏

故. 彼大衆部六識無持種義. 此不立假類

中	欄

受熏故言唯六識. 無前熏後故言唯俱轉

以下第三破上座部. 無性第三云經部師

者. 卽此上座部中自有以經爲量者故言

經部

論. 有執色心至爲證不成述曰. 於中有

三. 一□宗. 二申難. 三破救. 此初也. 謂色

望色. 心等望心. 自類前後. 前爲後因. 因義

旣成. 故先所說證第八識有不成也

論. 彼執非理無熏習故述曰. 次申難有

三. 初破無熏習. 次難後不生. 後難無後

蘊. 此總非

論. 謂彼自類至前爲後種述曰. 旣無熏習

如何前後爲種. 若曾自類相熏前念中有

後種子. 前可生後. 旣無熏習何得爲因.

無性攝論云. 二念不俱有故不得熏習. 如

前已破量云. 前心等不爲後心等種. 無

熏習故. 如瓦礫等

論. 又間斷者應不更生述曰. 此第二難. 攝

論云. 謂生無色色久時斷. 後生下界色應

不生. 彼說過去現無體故. 滅盡定等心斷

亦然. 前久已無. 應非後種. 因則不遍

論. 二乘無學至爲後種故述曰. 此第三難.

彼色生色心復生心. 二乘後蘊如前餘位

無斷絶故. 但言二乘簡自宗故. 佛無此

事量云. 極成二乘無學後心不得入涅

槃. 許能爲因故. 如前前位極成言簡佛

爲不定. 彼不極成故

自下經部諸師. 旣見上座被此難已更方轉

計. 或設3遮上座部有熏習救. 前解是本.

下	欄

恐無心時心斷故. 色中有心等種. 無色時

色斷故. 心中有色等種. 更互含藏受熏故

無過失. 今子段第二論主非之

論. 亦不應執至前已遮故述曰. 下破轉救

色心展轉互爲種生. 無色無心後生諸色

諸心無失. 轉識及色非所熏習先已破故.

轉識不受熏. 許有間故. 色根不受熏. 許

非心故. □如聲電. 如何可能爲諸法種.

□如五十一□計

下第四破一切有部. 於中有二. 初□宗. 後

正破□宗中文二. 初正□. 後會違

論. 有說三世至能持種識述曰. □彼宗計.

因能感果. 果能4赴因. 無不皆成. 何勞計

執別有識體. 復言熏習卽雙非上諸部及

大乘義

次彼會經

論. 然經說心至勢用强故述曰. 心用强勝

非如色等故唯說心. 非心持種可受熏

習. 經部以色爲持種法. 心類亦然. 但說於

心以心勝故. 大衆部上座部俱云. 雖說

有色心. 心能起色故但說心

次當論主非一切有言

論. 彼說非理至非實有故述曰. 過去未來.

非實有體. 非常無爲. 非現在故. 如空畢

等

論. 又無作用至皆不得成述曰. 其去來世.

非因緣性. 以無取果用故. 如無爲等. 去

來旣無. 無持種識. 故於諸部一切因果皆

不得成

經數: 一八三○

經名: 成唯識論述記卷第四本

頁數: 三五九

上	欄

論. 有執大乘至及一切法述曰. 第五淸辨

無相大乘. 於俗諦中亦說依他圓成有故.

眞諦皆空故. 今言空者遣遍計所執. 彼執

此文爲正解故. 彼依掌珍眞性有爲空等

似比量. 撥無此識及一切法皆言無體

言似比量者. 謂約我宗眞性有爲無爲非

空不空. 有法一分非極成過. 汝不許有我

勝義故. 四種世俗勝義之中各隨攝故若

隨小乘彼轉實有. 便違自宗. 若隨汝自宗

勝義空者. 我不許汝空勝義故. 亦非極成

又以我說若約世俗無爲有爲二俱是有.

若約勝義非空不空. 汝今說空. 卽有違

自敎之失. 名似比量

論. 彼持違害前所引經述曰. 違前染淨集

起心經

論. 知斷證修至成大邪見述曰. 知苦斷集

證滅修道. 染苦集淨滅道集道因苦滅果.

皆執爲非實. 成大邪見

彼若救言我依世諦不說爲無但言非實

論. 外道毁謗至但執非實故述曰. 則同外

道. 外道邪見毁謗. 亦不謂染淨等皆無. 現

所見故. 但執非實. 染因不能感惡果. 善

因不能感善果. 以非實故. 如空華等

論. 若一切法至用爲軍旅述曰. 一切法無.

菩薩不應起大悲捨生死集菩提資糧. 誰

有智者爲除虛幻之敵. 心石女之兒以爲

軍旅而共□敵. 要賊是有. 方心資糧而心

斷彼

論. 故應信有至染淨因果述曰. 因果不無

中	欄

可信此識. 勸淸辨等以生信也此中可

說三性有無. 略述掌珍淸辨本意. 分二見

之是非. 定雙情之邪正. 我眞諦中亦非法

無. 但不可說爲因爲果. 言語道斷故. 俗諦

之中依他圓成有故. 遍計所執無故

第三大文總結之

論. 彼心卽是此第八識述曰. 持種等心是

此第八. 卽八證中第四種子證. 及攝論第二

熏習中. 及安立本識第三中義

論. 又契經說至不應有故述曰. 第二異熟

心. 1別經等可知. 然此中意破經部薩婆

多皆得. 卽八證中身受證故

論. 謂眼等識至非異熟心述曰. 下文有四.

一破計. 二申義. 三明身受. 四立異熟心

初有二. 初總破. 後別破此爲二因立二

比量諍異熟體六種轉識中業所感者.

非眞異熟心. 斷已更續故. 有時間斷故. 如

彼電光長養色等. 若不別言業所感者. 有

一分相符過. 彼善惡心說非異熟故. 若不

言眞異熟心. 卽違自宗. 自說亦是異熟生

故或總非六識. 不應是眞異熟心. 非一

切時是業果故. 如電光等或有間斷. 斷

已更續故. 此因皆是總非六識. 言此諸識中

不應說有眞異熟心故無相符過

論. 異熟不應至無斯事故述曰. 彼說命根

五根等異熟者. 必相續無間. 一切時是業果

故. 斷已不續. 故知六識非是異熟心. 非大

乘中許眼根等是眞異熟. 彼宗說故

此總非訖. 下別破

下	欄

論. 眼等六識至非眞異熟述曰. 破小乘

言. 汝六識中業所感者. 非眞異熟. 非□相

續故. 如聲風等故知前破但是總破

又彼識中業所感者. 是異熟所生. 非□續

故. 如自許聲等大乘許是異熟生故

此中更有斷已更續因. 皆准前作. 此中文略

論. 定應許有至作有情依述曰. 自下第二

申歸正義. 定應許有眞異熟心. 一切時續

者. 酬牽引業. 非滿業者. 有間斷者是滿業

故. 引果之識遍三界有. 六識不遍. 無色無

心定等. 五識及意無故無斷者言□故. 變

爲身器. 以身器□有. 必由心變故. 然境

不離心故. 非身器色法能作有情依. 有情

是假者. 假者依此識而建立故. 若無此識

如死屍等. 便不可立假者有情

何須□時變爲身器

論. 身器離心理非有故述曰. 身器離心理

非有故. 不可爲有情依. 此總對諸部. 又無

色界應無有情. 以無色故如前已說故

若爾命根同分足爲有情依. 遍而無斷可

爲眞異熟. 何須此識

論. 不相應法無實體故述曰. 以其無故

不可爲依. 此偏對薩婆多

論. 諸轉識等非□有故述曰. 亦不可依.

非□有故. 應無心位卽非有情. 無所依

故. 此偏對經部或總俱對

論. 若無此心至□立有情述曰. 若無第八

誰變身器. 復依何法□立有情. 有情之體

以有心是. 無心非故

經數: 一八三○

經名: 成唯識論述記卷第四本

頁數: 三六○

上	欄

論. 又在定中至身受生起述曰. 第三明身

受. 若在定中或不在定. 若有漏無漏定皆此

攝盡. 瑜伽等文有如理思不如理思. 彼或

不思惟. 或復推尋. 卽是此中有別思慮無別

思慮. 謂在定散皆有身受有別思慮無

別思慮. 別思慮者. 意識別緣一深妙理或別

事等時. 無思慮者. 或無心時等. 在此有別

思慮無別愚慮時. 理有衆多身受生起. 在

定等中有身受想. 然無五識或別緣等. 故

在定等中意身等識不覺. 唯第八識領受

此境. 此等位中損益身故. 故名身受或

從果爲名. 後時損益身故

論. 此若無者至或復勞損述曰. 若在定等

無身受者. 不應出定等後時. 身有順故怡

適. 或復違境勞損. 如坐禪師在定之中心

別緣故. 縱有勞損怡適未知. 後出定已方

有損益或適或勞. 由前定等中有損益境

第八識取故. 後時得有勞損於身等. 擧後

果位顯因定有. 言身受者. 身所受故. 非

謂受數. 此卽是境

論. 若不□有至有此身受述曰. 若無第八

眞異熟心定中領之. 彼定出等位中. 如何

有此身受

論. 非佛起餘至非佛有情故述曰. 第四立

異熟量云. 非他起餘善心等位. 必應現

起眞異熟心. (宗也)非佛有情故. (因也)如許起

彼時. (喩也)非佛者. 謂菩薩二乘及異生等.

此簡佛者. 佛起善心位無異熟心故起

餘者. 餘有二種. 卽是共許六識中異熟心餘.

中	欄

卽善無漏心位等. 或是餘無心位等. 此簡起

異熟心. 更立異熟心. 便犯相符. 無同喩故.

在彼位中必應現起眞異熟心此下二

句是法. 前二句是有法非佛有情故者. 不

言非佛但言有情. 有不定過. 或違自宗.

佛亦示現爲有情故. 善無心等時無異熟

心故如許起彼時. 如汝自許. 或我許

汝宗起彼六識中業所感心是眞異熟. 故得

爲喩. 不爾便有所立不成. 不許六識眞異

熟故. 又不擧此卽無同喩. 若以此宗第八

爲喩. 彼說無故. 無俱不成. 起六識中異熟

心是非佛有情. 何故善心起時無異熟心. 亦

非佛有情故

論. 由是□有至此第八識述曰. 由此道理

故. 必□有眞異熟心. 此總結也. 卽是解八

證中身受文也. 無此解者難解彼文

自下第三

論. 又契經說至不應有故述曰. 說趣生體.

以經爲證. 通破一切有經部等諸部. 皆說

得也

論. 謂要實有至正實趣生述曰. 下文有三.

一具義多少. 二遮餘非. 三歸本識. 此卽初

也四義具故方名趣生一要實有. 謂要

有體. 假法非趣生. 趣生實有故. 卽業所感是

實有故二要□續. 謂無間斷法方趣生體.

生此趣此生中. 一期時須□故. 若有間斷

便非趣生故三要周遍. 謂通三界九地.

不可此趣生唯在一處界不在餘處界. 以

趣生通三界諸地故. 若是有漏有情皆趣生

下	欄

攝. 若不遍者卽非趣生故四要無雜. 謂

生此趣生方起此法名此趣生. 若生此趣

生可起餘趣生法. 則非趣生. 應成多趣多

生故具此四義是正是實趣生之體此

言正實. 簡能趣法及中有等皆名趣生. 諸

經論中言煩惱等是趣生者. 是假趣生. 相

似趣生. 非是正實趣生之體. 今言正實意

在於此

論. 非異熟法至趣生法故述曰. 下遮餘非.

四義遮也. 卽第一遮. 此有二意一者總

簡. 謂除第八識外. 皆是非異熟法. 非眞異

熟法故. 此意在眞前言正故. 種類言之. 住

一趣一生. 可起諸餘趣生法故二別簡.

下簡1得善. 別報心心法及色不相應行已.

今此中雖復總言非異熟法. 在下所簡外.

謂餘加行善及染汚. 餘無記心心法. 長養等

流色. 皆可起餘趣生法故第七識不在

此中. 非共有故. 今簡共有者故. 卽是四因

中第四無雜因簡. 此從下向上解

論. 諸異熟色至全無彼故述曰. 此第二遮.

異熟色中有九處. 除聲及法處. 無色界中

無異熟色故及五識中業所感者. 卽苦樂

捨受相應報心異熟生者是不遍趣生. 天

趣化生卽無色界之中全無彼故. 此擧全

處. 於別別地亦無有故. 鼻舌色界無. 餘三

識二禪以上無. 諸色分別可知. 此中不擧

分無處故. 但約所無簡別爲論. 此具四因

中多少. 卽第三因簡

論. 諸生得善至而不□有述曰. 卽第三遮.